Document ID: /roh_data/filtered/swiss_laws_in_ROHinterleaved.jsonl.gz/6502

This text was translated from IT into Rumantsch Grischun.

In caso di scioglimento della comunione per la morte di un coniuge o per pattuizione di un altro regime, a ciascun coniuge od ai suoi eredi spetta la metà dei beni comuni. Per convenzione matrimoniale può essere stabilito un altro modo di ripartizione. Tali convenzioni non devono pregiudicare i diritti alla legittima dei discendenti. Salvo clausola contraria nella convenzione matrimoniale, la modifica della ripartizione legale non si applica in caso di morte di uno dei coniugi durante una procedura di divorzio che implica la perdita della porzione legittima del coniuge superstite. Introdotto dal n. I della LF del 18 dic. 2020 (Diritto successorio), in vigore dal  1° gen. 2023 (RU 2021 312; FF 2018 4901).

Sche la cuminanza dals bains vegn schliada tras la mort d’in dals consorts u tras la cunvegna d’in auter urden dals bains, han mintga consort u ses ertavels il dretg da survegnir la mesadad dals bains cuminaivels. Tras contract matrimonial po vegnir fixada in’autra partiziun. Talas cunvegnas na dastgan betg pregiuditgar ils dretgs a la part obligatorica dals descendents. Cun resalva d’ina disposiziun divergenta en il contract matrimonial na valan las cunvegnas davart in’autra partiziun en cas da mortori betg, sch’igl è pendenta ina procedura da divorzi che effectuescha, ch’il consort survivent perda il dretg sin la part obligatorica. Integrà tras la cifra I da la LF dals 18 da dec. 2020 (dretg d’ierta), en vigur dapi il 1. da schan. 2023 (AS 2021 312; BBl 2018 5813).